钦定古今图书集成/明伦汇编/宫闱典/第051卷 > 《才人郑氏特进封美人制》前人
## 钦定古今图书集成/明伦汇编/宫闱典/第051卷 > 《才人郑氏特进封美人制》前人

“天下之本在国，国之本在家。”二帝三王以来，未有家
齐而天下不治者也。朕率是道，以临万邦。厥有褒陞，
必先内德。某氏，祗事左右，秉心肃恭。动能畏于箴规，
居弗形于私谒。庆袭后宫之盛，兆开元女之祥。懿范
聿昭，淑声益茂。宜迁美号，以示隆恩。惟克谨于初终，
乃永绥于福禄。愈其思称，助我化风。